ຂະນະນີ້ຜູ້ແທນສະພາຊຸດນຶ່ງຂອງເທີກີ ຢູ່ນະຄອນຫຼວງ ວໍຊີງຕັນເພື່ອກົດດັນໃຫ້ ບັນດາເຈົ້າໜ້າທີ່ສະຫະລັດ ຮັບເອົາຂໍສະເໜີ ຂອງ Ankara ໃຫ້ເນລະເທດ ອະດີດ imam ຫຼືນັກສອນ ສາສະໜາ ທີ່ຖືກກ່າວວ່າ ວ່າເປັນຜູ້ທີ່ຢູ່ເບື້ອງຫຼັງວາງແຜນກໍ່ລັດຖະປະຫານ ຄັ້ງຫຼ້າສຸດໃນ ປະເທດລະຫວ່າງຢູໂຣບແລະເອເຊຍແຫ່ງນັ້ນ.
“ພວກເຮົາຢາກເຫັນສະຫະລັດເອົາບາດກ້າວທີ່ຈິງຈັງ” ຕ້ານທ່ານ Fathullah Gulen ແລະ ໃນການກະທຳຕາມ ຄຳສະເໜີໃຫ້ມອບຕົວບຸກຄົນດັ່ງກ່າວ “ໃຫ້ຄວບຄຸມຕົວລາວ ຫຼື ກີດກັນກິດຈະກຳຕ່າງໆຂອງລາວ” ຢູ່ແຜ່ນດິນສະຫະລັດ ຕາມຄຳບອກກ່າວຕໍ່ VOA ຂອງທ່ານ Kamil Aydin ສະມາຊິກສະພາຈາກພັກຂະບວນການຂະນະຊາດ ທີ່ນິຍົມຝ່າຍຂວາ ຫຼື (MHP).
ທ່ານແລະສະມາຊິກສະພາ ເທີກີອີກ 3 ທ່ານ ໄດ້ພົບປະກັບເຈົ້າໜ້າທີ່ສະຫະລັດ ທີ່ກະຊວງຍຸຕິທຳ ໃນວັນຈັນວານນີ້ ກ່ອນທີ່ຈະໂອ້ລົມສົນທະນາຕໍ່ໄປ ທີ່ກະຊວງຮັກສາຄວາມປອດໄພພາຍໃນ ແລະກະຊວງການຕ່າງປະເທດຂອງສະຫະລັດ.
ການພົບປະກັນໃນກະຊວງຍຸຕິທຳ ໄດ້ເປັນ “ການຮ່ວມມືກັນເປັນຢ່າງດີ” ຊຶ່ງຜູ້ນຳຄະນະ ຜູ້ແທນເທີກີ ທ່ານ Taha Ozhan ຊຶ່ງເປັນປະທານຂອງຄະນະກຳມາທິການ ການພົວພັນ ຕ່າງປະເທດ ຂອງສະພາເທີກີ.
ທ່ານ Ozhan ສະມາຊິກສະພາຈາກພັກ ຍຸຕິທຳແລະການພັດທະນາ ຫຼື (AKP) ຜູ້ຊຶ່ງເປັນຄົນລິເລີ້ມຮ່ວມ ກັບປະທານາທິບໍດີ ທ່ານ Tayyip Erdogan ເຕືອນເຖິງຜົນທີ່ຈະຕາມມາຢ່າງຈິງຈັງ ຕໍ່ສາຍພົວພັນລະຫວ່າງສະຫະລັດ ກັບເທີກີ ແລະການຕໍ່ສູ້ຕ້ານກຸ່ມກໍ່ການຮ້າຍໃນທົ່ວໂລກ ຖ້າຫາກວ່າ ສະຫະລັດ ບໍ່ຕອບສະໜອງຂໍສະເໜີມອບຕົວໃຫ້ເທີກີ.
ອ່ານຂ່າວນີ້ເພີ້ມຕື່ມເປັນພາສາອັງກິດ